Tokelaus riksvåpen

Tokelaus riksvåpen viser et skrin for oppbevaring av fiskeutstyr, en tuluma. Skrinet har et hvitt kors. Under står et bånd med mottoet Tokelau mo te Atua (Tokelau for Gud). Korset og mottoet viser kristendommens sterke stilling i Tokelau.«Tokelau's flag and national symbol»  , New Zealands utenriksdepartement. 

mini|General Fonos merke
Tulumaer benyttes til å oppbevare fiskeutstyr, både ved fiske fra kano og på land. De lages av tre og har et lokk som holdes på plass av en snor laget av kokosnøttfibre. Kunsten å lage tulumaer kan ha kommet til Tokelau fra Hawaii.«Object: Tuluma (fishing tackle box)», Museum of New Zealand Te Papa Tongarewa. En tuluma lages av et stykke fra stammen av Cordia subcordata. For å sikre fiskeutstyret lages den vanntett og slik at den flyter opprett om den skulle havne i sjøen.Eldre fra Atafu: Echoes at Fishermen’s Rock – Traditional Tokelau Fishing, oversatt og redigert av Antony Hooper og Iuta Tinielu, Paris: UNESCO, 2012, s. 108.

Tokelaus nasjonalforsamling, Fono Fakamua, benytter emblemet med kongekrone over.«Gov-Gen to present Badge of the General Fono of Tokelau», Scoop, 4. oktober 2013.

Referanser

Kategori:Riksvåpen
Kategori:Tokelau